Italiyada qor ko‘chkisi ostida qolgan mehmonxonada ko‘plab insonlar halok bo‘lgan. Bu haqda qutqaruvchilar xabar berdi. U yerda hammasi bo‘lib 30 kishi bo‘lishi mumkin, deb ma’lum qildi Reyter rasmiy shaxslarga asosan. Avvalroq agentlik hodisa yuz bergan joyda 30 kishining jasadi topilgani haqida xabar bergandi. Keyinchalik bu ma’lumot inkor etildi – gap mehmonxonada istiqomat qilgan insonlarning umumiy soni haqida borgan. Favqulodda vaziyat chorshanba kuni kechqurun yuz berdi. 18 yanvarda Italiya markaziy hududlarida yuz bergan kuchli zilzila qor ko‘chkisiga sabab bo‘lgan. Buning oqibatida Rigopiano di Farindola mehmonxonasi qor uyumlari ostida qoldi. Qutqaruvchilar murakkab ob-havo sabab mehmonxonaga yetib borish uchun bir necha soat vaqt sarflashgan. Ularning birinchi guruhi faqatgina tonggi 04.30 da bu yerga yetib keldi. Avvalroq, qutqaruv amaliyoti davomida qor ostidan ikki kishi chiqarib olingani xabar qilingandi.